කොළඹ අඩු අදායම්ලාභීන් වෙනුවෙන් ලබාදීම සඳහා ඉදිකිරීම් කටයුතු ආරම්භ කළ නිවාස ඒකක 15000 කඩිනමින් සාදා නිමකරන ලෙස රාජ්‍ය ආරක්ෂක හා නාගරික සංවර්ධන අමාත්‍යංශයේ ලේකම් ගෝඨාභය රාජපක්ෂ මහතා එම ව්‍යාපෘති බාර නිලධාරීන් වෙත දැනුම් දී තිබේ.ඉදිකිරීම් පිළිබඳ සොයා බැලීම ට ඉකුත් දා එම ප්‍රදේශවල සිදුකළ නිරීක්ෂණ චාරිකාවේදී අවශ්‍ය උපදෙස් ද ලබාදෙමින් රාජපක්ෂ මහතා ‍එසේ පවසා ඇත.ව්‍යාපෘති 23ක් යටතේ මේ නිවාස පහළොස්දහස ඉදිකිරීම් කටයුතු ඇරඹූ අතර එහි පළමු ව්‍යාපෘතිය ලෙස දෙමටගොඩ මිහිඳුසෙන්පුර නිවාස සංකීර්ණය සාදා නිමකර ‍මේ වන විට නිවාසලාභීන් වෙත ලබාදී අවසානය..රාජ්‍ය ආරක්ෂක හා නාගරික අමාත්‍යංශය මගින් ලබාදීමට සැලසුම් කළ නිවාස ඒකක 70000න් නිවාස පහලොස්දහසක් ඉදිකිරීමේ කටයුතු මෙසේ නිමවෙමින් පවතී‍.ප්‍රධාන වාණිජ නගරය ලෙස කොළඹ සංවර්ධනය කිරීමේ දී අඩු ආදායම්ලාභීන්ගේ අවිධිමත් පදිංචිය සංවර්ධන ඉදිරි දැක්ම අඩාල විය හැකි සාධකයක් ලෙස හඳුනා‍ගෙන ඇත.රජයේ ඉහළ වටිනාකමක් ඇති ඉඩම්වල අඩු පහසුකම් සහිත නිවාස තනාගෙන පදිංචිව සිටි මේ පිරිස කොළඹ පදිංචිකරුවන්ගෙන් සියයට පනහක් පමණ වන බව ආරක්ෂක හා නාගරික සංවර්ධන අමාත්‍යංශය සඳහන් කරයි.උප සංස්කෘතියක් ලෙස ඔවුන් පදිංචි නාගරික පරිසරයටම බද්ධව එම ප්‍රදේශවලම කොටසක් ලෙස වෙන් කිරීමට නොහැකි අයුරින් බැඳී සිටින මොවුන් පදිංචිව සිටි නාගරික පරිසරයේම විධිමත් පහසුකම් සහිත නිවාස ලබාදීම සඳහා නාගරික පුණර්ජීවන ව්‍යාපෘතිය යටතේ මෙම නිවාස ව්‍යාපෘති ඉදිකිරීම අරඹන ලදී.ගෝඨාභය රාජපක්ෂ මහතා ගේ උපදෙස් හා මඟපෙන්වීම මත නාගරික සංවර්ධන අධිකාරියේ සභාපති නිමල් පෙරේරා හා අධ්‍යක්ෂ ජෙනරාල් හර්ෂාන් ද සිල්වා මහත්වරුන්ගේ අධීක්ෂණය යටතේ මේ කටයුතු සිදුකරයි..